Public procurement notice: Contract Notice
Published: 2022-07-26
Buyer: NIF Nemzeti Infrastruktúra Fejlesztő zártkörűen működő Részvénytársaság
Country: HU
Contract type: Works
Procedure: Open procedure
CPV classification: 45112700 | 45221100: Bridge construction works | 45221110 | 45221113 | 45233123: Secondary road construction work
Submission deadline: 2022-09-01
Award criteria: The most economic tender

Technical requirements: Dunakiliti-Dobrohošt’ (Doborgaz) gyalogos-kerékpáros Duna-híd kiépítése a hozzá vezető szakaszokkal, műtárgyakkal fejlesztés keretében a magyar oldali megközelítő út és ártéri híd kivitelezése.
A fenti projekt keretében a kiviteli tervek alapján a magyar oldali megközelítő út és ártéri híd kivitelezési feladatainak elvégzése.
Megközelítő út hossza a duzzasztómű és a híd között 505,76 méter, az út szélessége 4 méter, a padka 1-1 méter szélességű, az út burkolata aszfaltbeton.
A híd egyenes tengelyű, 5 nyílású, az 1. jelű hídfője síkalapozású, többi támasza cölöpalapozású. A felszerkezet hossza: 129,17 m, a híd teljes hossza 137,20 m. A 128 méter összfesztávú híd támaszainak kiosztása az átvezetett út szelvényezésének irányába a magyar oldali jobb part felől: 20,5 méter+ 3 x 27,0 méter + 26,5 méter támaszköz. (Az ártéri híd és a szlovák fél által megvalósítandó mederhíd közös pillérrel rendelkezik.) A felszerkezet nyílásonként 3-3 db előre gyártott előfeszített vasbeton hídgerendából készül, helyszíni vasbeton pályalemezzel. A híd teljes szélessége 4,9 méter, szegélyek közötti 4,0 méter hasznos szélességgel.
A jobb parti ártéri híd utolsó támasza az ártéri és a mederhíd közötti közös (’6’ jelű) pillér, amely a mederhídhoz tartozik, nem része az ajánlathoz kiadott kiviteli tervnek, a Mederhíd tenderdokumentációjában szerepel, a szlovák fél fog közbeszerzést kiírni a kivitelezésére. Ennek okán a kivitelezés megkezdése előtt Vállalkozó köteles felvenni a kapcsolatot a Szlovák féllel (Vodohospodarska Vystavba s.p.) és a kivitelezések ütemezését egyeztetni, összehangolni.
- Az építési helyszínt kizárólag a duzzasztóművön keresztül lehet megközelíteni. Ezen az úton két nagyobb műtárgy található (Görgetegi Duna-ág, Szigeti Duna-ág), amelyek állapotát felül kell vizsgálni és amennyiben szükséges a műtárgyak megerősítését, felújító munkáit (a hídfők felújítását, a korlátfestést, valamint minimális aszfaltjavítási és lefolyó javítási felújítását) a kivitelezés megkezdése előtt el kell végezni. A beavatkozás mértékét az Észak-dunántúli Vízügyi Igazgatóság 29674-2/2022 iktatószámú 2022. június 15-i dátumú kezelői hozzájárulásában előírtak szerint kell elvégezni. A felülvizsgálatot a kivitelezést követően meg kell ismételni és a kivitelezés, szállítóútként való igénybevétel okozta esetleges állagromlást helyre kell állítani.
A duzzasztómű területén két független építési projekt is folyamatban/garanciális szakaszban van. Az ÉDUVIZIG tájékoztatása alapján ezek az alábbiak:
- „Nagyműtárgyak fejlesztése és rekonstrukciója” című projekt (KEHOP-1.4.0-15-2015-00002), melyben a Duzzasztómű teljes körű felújítása, korszerűsítése történt meg. A kiviteli munkáinak műszaki átadás-átvétele 2022 május 31-én megtörtént. A jótállási és garanciális kérdésekre vonatkozóan a Vállalkozók között jegyzőkönyv felvétele szükséges, a kivitelezés során keletkezett esetleges rongálódások, kivitelezéssel érintett művek garanciájának átvállalása tárgyában.
- A „Dunakiliti Duzzasztómű járulékos kisvízerőművének építése” című projekt. Várható befejezési ideje: 2022. június 30, ezután a turbina folyamatos üzemszerű működtetése fog zajlani az I. pillérben.
- A kivitelezés megkezdése előtt Vállalkozó köteles felvenni a kapcsolatot az Észak-dunántúli Vízügyi Igazgatósággal (a továbbiakban ÉDUVIZIG) és a folyamatban levő kivitelezési feladatok ütemezésével, a munkaterület megközelítésével/organizációjával kapcsolatosan egyeztetni.
- Az erdészeti nyilvántartásban nem szereplő külterületi faállományok esetében a letermelést megelőzően a fakitermelések erdészeti hatósági bejelentéséről és a természetvédelmi engedély megszerzéséről a Vállalkozó feladata gondoskodni. A hatósági bejelentések és kérelmek összeállításának és az engedélyek megszerzésének valamennyi költségét a Vállalkozó viseli, ide értve a szakhatósági díjakat is. A hatósági eljárások eredményeként felmerülő esetleges kompenzációs intézkedések megvalósítása a Vállalkozó feladata.
- Valamennyi, az ÉDUVIZIG vagyonkezelésében álló ingatlanról a beruházás megvalósításával letermelésre kerülő faanyag az ÉDUVIZIG-et illeti meg. A letermelésre kerülő faanyag értékét a Vállalkozó köteles az ÉDUVIZIG-nek a termelést megelőzően megtéríteni. Valamennyi fakitermelés csak a fentiekben részletezett hatósági bejelentések megtétele és jogszerű tudomásul vétele, valamint a véglegessé vált hatósági engedélyek megszerzése és az abban foglalt feltételek teljesítése esetén kezdhető meg, feltéve, ha a Vállalkozó a faanyag árát az ÉDUVIZIG-nek előzetesen átutalási bizonylattal igazolt módon megfizette.
- A lábon álló faanyagért az ÉDUVIZIG számára megfizetendő összegről az ÉDUVIZIG az egyes területekről előzetesen felvett fatömeg-becslési jegyzőkönyvek birtokában nyilatkozik. A fatömeg-becslési jegyzőkönyveket a Vállalkozó köteles a fentiekben leírt hatósági bejelentésekkel és kérelmekkel azonos tartalommal az ÉDUVIZIG-hez írásban eljuttatni, melyet az ÉDUVIZIG ellenőrizhet. A faanyaggal kapcsolatban az ÉDUVIZIG sem mennyiségi, sem minőségi kifogást nem fogad el. A faanyaggal a Vállalkozó csak a faanyagért járó teljes összeg fentiekben leírt megfizetését követően rendelkezik, az csak a jogszerű és pénzügyileg is rendezett letermeléssel kerül a birtokába. Ezek hiányában a faanyag a VIZIG tulajdonában marad.
A 321/2015. (X.30.) Korm. rendelet (továbbiakban a közbeszerzési dokumentumokban: Kr.) 46. § (3) bekezdésében foglaltakra tekintettel ajánlatkérő felhívja a figyelmet, hogy, amennyiben a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, a megnevezés csak a tárgy jellegének egyértelmű meghatározása érdekében történt, és megnevezés mellett a „vagy azzal egyenértékű” minden esetben értendő. Ajánlatkérő felhívja a figyelmet, hogy egyenértékű dolog megajánlása esetén az egyenértékűséget az ajánlattevőnek az ajánlatában igazolnia kell.

Eligibility requirements: Kizáró okok: Az eljárásban nem lehet ajánlattevő (AT), alvállalkozó (AV) és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bek-eiben felsorolt kizáró okok valamelyike fennáll. A Kbt. 74. § (1) bek. a) és b) pont értelmében az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki az előírt kizáró okok hatálya alá tartozik vagy aki vagy amely részéről a kizáró ok az eljárás során következett be Igazolási mód: AT-nek az ajánlatában a Kbt. 67. § (1)-(2) bek., valamint a 321/2015. (X.30.) Korm. rendelet (Kr.) 1. § (1) bek. és 3. § (1) bek. szerint az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik az előírt kizáró okok hatálya alá. Ajánlatkérő a formanyomtatvány IV. részében nem kéri a részletes információk megadását, elegendő a IV. α (alfa pont) kitöltése, mely szerint megfelelnek az alkalmassági minimumkövetelményeknek. (Kr. 2. § (5) bekezdése). Közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Az ajánlatkérő (AK) által a Kbt. 69. § (4)-(6) bek. alapján a kizáró okokra vonatkozó igazolások benyújtására felhívott AT-nek a Kr. 8., 10., 12. és 14-16. §-ának megfelelően kell igazolnia, hogy nem tartozik az eljárásban előírt kizáró okok hatálya alá. A Kbt. 69. § (11)-(11a) bekezdései is irányadóak. Amennyiben az AT az előírt alk. köv-eknek más szervezet kapacitására támaszkodva felel meg, az ajánlatban a kizáró okok fenn nem állásáról be kell nyújtani a kapacitásait rendelkezésre bocsátó szervezet vonatkozásában az EEKD-ot, a II rész A. és B. szakaszában, valamint a III. részben meghatározott információkat megfelelően kitöltve. Azon AV-k tekintetében, amelyek nem vesznek részt alkalmasság igazolásában az AT a Kbt. 67. § (4) bek. szerinti nyilatkozatot köteles benyújtani, arra vonatkozóan, hogy az alvállalkozó nem áll a Kbt. 62. § (1)-(2) bek. szerinti kizáró okok hatálya alatt. AK felhívja a figyelmet a Kbt. 64. § (1)-(2) bek. szerinti öntisztázás lehetőségére, továbbá a Kr. 7.§-ában és 16. §-ában foglaltakra is. Folyamatban lévő változásbejegyzési eljárás esetén csatolandó a cégbírósághoz benyújtott kérelem (mellékleteivel együtt) és annak érkeztetési igazolása. A nyilatkozat adott esetben nemleges tartalommal is benyújtandó. A III.1.1) pontban megjelölt kizáró okokra és a III.1.2) és III.1.3) pontokban megjelölt alk. köv-ekre vonatkozóan a közbeszerzés megkezdését megelőzően kiállított igazolások is benyújthatók (felhasználhatók) mindaddig, ameddig az igazolásokban foglalt tény, illetve adat tartalma valós. A Kbt. 74. § (1) bek. b) pont értelmében az AKnek ki kell zárnia az eljárásból azt az ATt, AVt vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be. AT-nek nyilatkoznia kell, hogy az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet 5k. cikk (1) bekezdése szerinti tilalom személyi hatálya alá tartozik-e. A nyilatkozatra vonatkozó tájékoztató az alábbi linkről érhető el: https://ekr.gov.hu/portal/hirek/8797731550552 Szakmai tevékenység végzésére vonatkozó alkalmasság előírása [Kbt. 65. § (1) bek. c) pont]: - Alkalmassági minimumkövetelmény: A Kbt. 65. § (1) bekezdés c) pontja és a 322/2015. (X.30.) Korm. rendelet 21. § (1) bek. alapján AK előírja az építőipari kivitelezési tevékenységet végző gazdasági szereplők vonatkozásában, az Étv.szerinti, építőipari kivit.tevékenységet végzők névjegyzékben szereplés követelményét, illetve a nem Magyarországon letelepedett gazdasági szereplőknél a letelepedés szerinti ország nyilvántartásában szereplés vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezést. SZ/1. Alkalmatlan az AT, közös AT-k, ha az építőipari kivitelezési tevékenységet végző gazdasági szereplők nem szerepelnek az Étv. szerinti, építőipari kivitelezési tevékenységet végzők névjegyzékében, illetve nem Magyarországon letelepedett építőipari kivitelezési tevékenységet végző gazdasági szereplőknek a letelepedés szerinti ország nyilvántartásában kell szerepelnie, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal kell rendelkeznie. Igazolási mód SZ/1. AT-nek az ajánlatában a Kbt. 67. § (1)-(2) bek., valamint a Kr. 1. § (1) bek. szerint az EEKD benyújtásával kell előzetesen igazolnia, hogy az előírt alkalmassági feltételnek megfelel. AK az EEKD kitöltésével történő előzetes igazolás során elfogadja az érintett gazdasági szereplő egyszerű nyilatkozatát részletes információk kérése nélkül, azaz az EEKD IV. Részének α. (alfa) pontját kell kitölteni. Közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Igazolási mód a Kbt. 69. § (4)-(7) bek. alapján felhívott AT-k tekintetében: A Kbt. 69. § (4)-(7) bek. szerinti felhívás alapján ajánlattevőnek a Kbt. 65. § (1) bek. c) pontja és a Kr. 26. § (1) bek. a) pont és (2) bek alapján csatolnia kell annak igazolását, hogy az építőipari kivitelezési tevékenységet végző gazdasági szereplők szerepelnek az Étv szerinti, építőipari kivitelezési tevékenységet végzők (MKIK Építőipari kivitelezők nyilvántartás) névjegyzékében. Magyarországon letelepedett gazdasági szereplő esetén a nyilvántartásban (az Étv. szerinti építőipari kivitelezési tevékenységet végzők névjegyzékében) szereplés tényét Ajánlatkérő ellenőrzi az ingyenesen, elektronikusan elérhető adatbázisból. Nem Magyarországon letelepedett gazdasági szereplő esetén a letelepedés szerinti ország nyilvántartásában való szereplésre vonatkozó igazolást, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezésre vonatkozó igazolást kell benyújtani a Kbt. 65. § (1) bek. c) és a 322/2015. (X.30.) Korm. rendelet 21. § (1) bek. alapján. A Kbt. 65. § (1) bek. c) szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A Kbt. 65. § (7) bek. szerint csatolandó kötelezettségvállalásnak ezt kell alátámasztani A Kbt. 65. § (7), (9), (11) bek. és a Kbt. 69. § (11) bek. is irányadó.